Tonny Askevolds død

Tonny Askevold var en 18 år gammel mann som døde da han ble kvalt av en politioverkonstabel 1. april 1990.Kvelning var dødsårsak i Lommedalen, NTBtekst, 2. juli 1990 Han ble pågrepet av en politimann i en av garasjene under en boligblokk på Gullhaugfeltet i Bærums Verk. Politimannen kom hjem fra fest sammen med sin kone. Han hadde ifølge eget utsagn drukket alkohol, og det ble påvist 0,89 promille et par timer etter hendelsen.Høy promille for siktet politimann, Aftenposten/NTB 25. april 1990, side 4 Legen som foretok klinisk undersøkelse konkluderte med at han ikke var sterkt beruset på det tidspunktet. Politimannen festet et grep rundt halsen på Askevold, og holdt det i rundt ti minutter i henhold til hans egen forklaring.Heltne, Olav; 20 vidner avhørt, Aftenposten Aften 7. juli 1990, side 31 Senere ble det klart under henleggelsen av saken at politimannen holdt halsgrepet i 20–25 minutter.Lommedalen: Riksadvokaten henlegger drapssak mot politimann, NTBtekst 24. januar 1991

Saken var den første siden 1945 hvor en politimann ble siktet for forsettlig drap. I tidligere saker hadde siktelsen vært uaktsomt drap.Heltne, Olav; Politimannen godtok fengslingen, Aftenposten 3. april 1990, side 16 Saken mot politimannen ble henlagt etter Riksadvokatens gjennomgang av saken. Etterlatte etter Tonny Askvold reiste deretter sivil sak mot politimannen, som også i den saken ble frifunnet.

Etter saken vedtok Justisdepartementet at politiet ikke lengre skulle ha lov til å ta halsgrep.Hansen, Kåre M.; Politiet nektes å ta halsgrep, Aftenposten Morgen 6. juli 1991, side 9

Se også
Politivold

Referanser

Eksterne lenker
 Dagsavisen: Overgrepene må granskes 

Kategori:Politivold i Norge
Kategori:Dødsfall i politiets varetekt i Norge‎
Kategori:Dødsfall i 1990